**Қазақстан Республикасы Парламенті Мәжілісінің депутаты**

**Е. Абақановтың Қазақстан Республикасы Парламенті Мәжілісінің депутаты Қазақстан Республикасының Премьер-Министрі**

**А.Ұ.Маминге депутаттық сауалы**

**Құрметті Асқар Ұзақпайұлы!**

Бүгінгі таңда қалалардағы ауаның ластануы дереу шешуді қажет ететін ең әлеуметтік сезімтал мәселелердің бірі болып табылады.

Дүниежүзілік денсаулық сақтау ұйымының есебіне сәйкес, жыл сайын 4,2 миллион өлім атмосфералық ауаның ластануының теріс әсерінің нәтижесі болып табылады. Ғалымдардың пікірінше, ауаның жаһандық ластануы өмір сүру ұзақтығын орта есеппен бір жылға қысқартады.

Нашар ауа тыныс алудың қиындауына, ентігу, жөтел, астма және тыныс алу мен жүрек аурулары, өкпе қатерлі ісігінің нашарлауына әкелуі мүмкін.

Ауа ластануының теріс әсерін болдырмау үшін атмосфераның жай-күйіне ластанудың экологиялық мониторингісі жүргізіледі. Менің ойымша, халыққа сапалы және сенімді экологиялық ақпарат беру қоршаған ортаны қорғау саласындағы саясаттың негізгі бағыттарының бірі болуы керек.

 Қазақстанда ауаның ластану дәрежесін анықтау үшін атмосфераның ластану индексі - ИЗА5 пайдаланылатынын атап өткім келеді, ол бес ластаушы зат: күкірт диоксиді, көміртегі оксиді, азот диоксиді, фенол және формальдегид бойынша есептеледі. ИЗА5 бойынша деректер «Қазгидромет» бюллетенінде жылына тек бір рет қана жарияланады.

Ал АҚШ, Канада, Қытай, Еуропа елдерінде халыққа деректерді ұсыну кезеңділігі бір сағаттан бір тәулікке дейін максимум болатын Ауаның ластану индексі (Air Quality Index) пайдаланылып, келесі ластаушы заттар өлшенеді: РМ2,5 және РМ10 қатты бөлшектері, күкірт диоксиді, азот диоксиді, озон, көміртегі оксиді.

Дамыған елдерде атмосфера сапасының көрсеткіштері тұрғындарды ластану деңгейі туралы жиі хабардар етеді, ал басымдық ретінде адамдардың ауа жағдайына байланысты күндерін жоспарлай алатындай етіп ақпараттандыру болып табылады.

Жоғарыда айтылғандардан Қазақстан жалпы көріністен анықталатын заттардың жиілігі мен құрамы бойынша ерекшеленеді деп айтуға болады.

 Сонымен қатар, 2015 жылы ескі санитарлық-эпидемиялық нормативтердің орнына ластаушы заттардың жаңа шекті рұқсат етілген концентрациясы қабылданғанын атап өткім келеді. Оның ішінде Дүниежүзілік денсаулық сақтау ұйымының ауа сапасының ұсынылатын параметрлеріне сәйкес келмейтін РМ2,5 және РМ10 зиянды заттары үшін шекті рұқсат етілген концентрациялар енгізілген.

 Мәселен, біздің нормативтерімізде жоғарыда келтірілген PM2,5 бойынша орташа тәуліктік көрсеткіштер Дүниежүзілік денсаулық сақтау ұйымы ұсынғаннан 28,5%-ға жоғары.

Сонымен қатар, аталған санитарлық-эпидемиялық нормативтер өзгерген кезде кейбір заттар бойынша көрсеткіштер төмендеді, бұл қалалардағы атмосфералық ауаның жай-күйін анықтау жөніндегі деректердің бұрмалануына әсер еткен факторлардың бірі болып табылады.

Атап айтқанда, мен формальдегидтің шекті рұқсат етілген концентрациясына назар аударамын, оның орташа тәуліктік мөлшері 0,03-тен 0,1 мг/шаршы метрге дейін, яғни 3 есе көп.

Жаңа шекті рұқсат етілген концентрациясы қабылданғаннан кейін Алматы қаласының Ауаның ластану индексі ИЗА 12-ден (2013 жыл) 8-ге (2015 жыл) дейін төмендеді. Яғни, іс жүзінде ауа «қағаз бетінде» жақсарды.

Құрметті Асқар Ұзақпайұлы!

Жоғарыда баяндалғанды ескере отырып, келесі мәселелерді қарастыруды:

1. Дүниежүзілік денсаулық сақтау ұйымы ұсынған параметрлерге РМ2,5 және РМ10 бойынша шекті рұқсат етілген концентрациясын сәйкестікке келтіру және Денсаулық сақтау министрлігіне кейіннен қолданыстағы гигиеналық нормативтерге өзгерістер мен толықтырулар енгізе отырып, қажетті ғылыми негізделген жұмыс жүргізуге тапсырма беруді;

2. Азаматтарды неғұрлым сапалы және өзекті экологиялық ақпаратпен қамтамасыз ету, сондай-ақ ластанудың күшті деңгейі кезінде халықтың денсаулығын қорғау үшін қажетті әдістемені қабылдау және тиісті халықаралық тәжірибесіне сәйкес Ауаның ластану индексіне (Air Quality Index) көшуді жеделдетуді сұраймын.

Жауапты Қазақстан Республикасының заңнамасында белгіленген мерзімдерде жазбаша түрде беруіңізді сұраймын.

**Құрметпен,**

**Депутат, «Nur Otan» партиясы**

**фракциясының мүшесі Е. Абақанов**